ming030890/wiki-yue-high-quality huggingface dataset:
桔

桔（粵拼：gat1；學名：Citrus reticulata）係芸香科柑桔屬嘅常綠喬木仔或灌木，喺全球嘅熱帶、亞熱帶、部份温帶地區都搵到。
佢亦都係種生果。喺華人界，過農曆年時成日攞嚟做年花，有「新春大吉」噉解。

樣
植株高2m。細枝好軟熟，冇毛，通常有刺。葉深綠，長圓角披針形，長4～8cm。花單生或簇生，黃白，一般生喺葉杈；每年3～5月開花。果屬漿果，扁波形，直徑5～7cm，表皮同肉都係橙色，果皮薄兼易剝；每年6～9月結果，10～12月成熟。

用途
佢嘅果成日攞嚟做生果，表皮同果肉可以攞嚟做藥。尤其係佢嘅表皮，多數成日加工成陳皮。

文化
睇埋：農曆新年
「桔」喺粵語裡邊同「吉利」嘅「吉」同音，因此喺粵港澳地區成為咗大受歡迎嘅賀年食品，啲人過年嗰陣成日都會食桔，用桔嚟象徵「如意吉祥、大吉大利、吉星高照」等嘅好意頭。
桔橙蛋糕

桔橙蛋糕係用桔橙做主要材料嘅蛋糕，可以將蜜餞咗桔橙肉整成蓉撈落個蛋糕一齊焗。
桫欏屬

桫欏屬（Cyathea）係水龍骨目桫欏科嘅其中一個屬，有超過470個物種。
桔梗

桔梗（Platycodon grandiflorus）係桔梗科植物，主要係東亞地區出產，亦係種常見中藥，但同桔係無任何關係。
桔橙

桔橙（Citrus × clementina）係將桔同橙混種後嘅一個柑桔類生果品種，喺阿爾及利亞首先栽培。
桝田雄太郎

桝田雄太郎（1985年3月27號—）係日本足球員，司職後衞，效力過MIO Biwako Shiga，及SC相模原。
桓玄

桓玄（369年—404年6月19號），字敬道，係東晉將領，亦係權臣桓温個細仔。佢曾經短暫篡位建立桓楚，不過唔夠一年就被推翻，自己亦被殺。
標題

一份作品（書、畫或者文章呀噉）嘅標題係指嗰份作品嘅名，通常係由作者俾嘅，但係有啲情況係第啲人俾。

嗌法
喺廿世紀嘅英文當中，標題叫做 title，而呢個名可以借入粵語做 taai1 tou4（假借漢字：呔圖）。
標英吉利

標 英吉利（英文：Bill English，1961年12月30號—）係前紐西蘭總理，2016年12月上任，2017年10月卸任。佢同時喺2001年到2003年、2016年到2018年兩次做紐西蘭國家黨黨魁。
2016年佢接替同黨嘅約翰·基做總理。2017年大選之後，由工黨嘅阿德恩接任總理。
標註語

標註語（英文：directive）喺程式編寫，係指一啲技術上唔屬於用緊嘅嗰隻程式語言，但係對處理嗰篇源碼嘅某隻軟件係一種有語義嘅命令嘅一啲形式上嘅表示方法（formal notation）。標註語通常係一種有特定格式嘅註釋，而對象軟件通常係組合器或者編譯器（可能係限於某牌子或者某廠商嘅組合器或者編譯器）。
喺組合語言，標註語亦都包括咗一啲睇落好似命令，但係並唔對應嗰隻處理器嘅任何行動碼嘅嘢，爾種形式上有語法嘅標註語亦都叫 ｢類行動碼｣（pseudo-op）:157。類行動碼算係標註語係因為組合語言只係符號化嘅機器語言，但係類行動碼嘅語義喺對應嘅機器語言並唔存在。
喺一啲高級語言，爾種 ｢查實係一種命令但係技術上又唔正式屬於嗰隻語言｣ 嘅嘢可以喺嗰隻語言有一種正式嘅句法，爾種有正式句法但係只係例如控制個編譯器點運作嘅標註語叫 pragma。
標註語嘅例子可以喺組合語言、編譯語言同直譯語言都可以搵到。

形式上係註釋嘅標註語
形式上係註釋嘅標註語，喺編譯語言嘅例子可以喺一啲比較舊嘅編譯器搵到，例如，喺 Turbo Pascal，程式入面可以寫
(*$I-*)
咁嘅寫法喺形式上係註釋，理論上唔應該有任何語義，但係對 Turbo Pascal 嘅編譯器，就係一個命令，表示如果做一啲I/O嘅動作，個程式自己會測有冇發生輸入或者輸出錯誤，叫個編譯器唔好編到啲機器碼係一出錯就會整死個程式嗰種。
直譯語言嘅例子可以有 PostScript 嘅 DSC，例如
%%Pages: 10
喺形式上係註釋，所以對 PostScript 直譯器本身並冇任何語義，但係如果其他 DSC 喺格式上冇寫錯，爾句嘢對處理嗰篇源碼嘅點綫影像處理器（RIP）就係一個標註語，話畀架 RIP 知篇源碼會印10版紙嘅輸出。

類行動碼
喺組合語言，其中一個最常用嘅類行動碼就係 equ，例如，喺蘋果公司嘅 UCSD p-System 入面，組合語言嘅程式可以寫
FOO	.EQU	123
睇落好似常嘅組合語言，但係佢只係話畀個組合器知，爾行之後，FOO 爾個名代表 123 爾個數值，並唔對應任何嘅機器碼，其他嘅類行動碼可以係預留空位、控制某段碼淨係喺某種情況之下先用、或者提供巨集功能等等:158–172。

Pragma
直譯嘅 pragma 例子可以包括例如 Perl 嘅 use 同 no 句法，用來控制個直譯器嘅運作模式。例如，程式入面可以寫
use integer;
係話畀個直譯器聽，同一個作用域（scope）入面，喺爾行開始，所有運算都係當整數，直至用 ｢no integer;｣ 取消整數模式或者個作用域完咗為止。
標量乘法

標量乘法（英文：scalar multiplication）係向量空間嘅一種基本運算。將一個實數向量做標量乘法即係將個向量用一個正嘅實數嚟乘個向量嘅數值，而途中個向量方向唔變。
標記詞

標記詞（marker，粵拼：maak1 kaa2*4）係文法上嘅一個概念。
有唔少語言都會用 maak1 kaa4 嚟嘜低「呢隻呢隻字屬邊款文法格」。首先，可以想像以下呢啲廣東話句子:1.3：
喺最頂嗰行「魚蛋」嘅例句當中，兩句句子都係成名詞-名詞-動詞噉嘅基本結構，當中一句係我帶頭粒魚蛋跟住，另外嗰句係粒魚蛋帶頭我跟住，但喺廿一世紀初嘅廣東話入面，兩者都成功表達到「食嘢嘅係我，被食嘅係粒魚蛋」噉嘅意思。淨低啲例句都係同一道理。噉係因為將同呢扮演咗 maak1 kaa4 噉嘅作用－根據廣東話嘅慣例，
如果一句句子成名詞 1-將-名詞 2-動詞噉嘅結構，名詞 1 係 S 而名詞 2 係 O；而
如果一句句子成名詞 1-呢，-名詞 2-動詞噉嘅結構，名詞 2 係 S 而名詞 1 係 O；
所以聽或者睇句子嘅人，能夠輕易噉得知邊隻字係 S 邊隻字係 O。
好似「將」同「呢，」噉「掕住隻字，表示嗰隻字嘅文法功能係乜」嘅形態素，就係所謂嘅 maak1 kaa4 。而雖然呢度用咗廣東話做例子，但會用 maak1 kaa4 嘅語言，遠遠唔淨只有廣東話，好似係標準官話、客家話、韓國話、日本話同南美嘅奇楚華話... 等嘅好多語言，都有用到 maak1 kaa4 或者類似嘅嘢。
標靶治療

標靶治療係對病人同埋佢個病進行簡單分析，然後針對佢特定嘅病例作最有效嘅治療方法。
標靶治療，係一種用干擾癌變或者腫瘤增生嘅特定分子嚟阻止癌細胞繼續擴散嘅一種藥物療法，而唔係好似化療噉干擾所有唔穩定嘅細胞。標靶治療可以分做細分子，細分子偶聯物，單複製抗體三大類。
標音

標音（粵拼：biu1 jam1）係指用寫嘢嘅文字紀錄低講嘢嘅聲，又指標咗出來嘅爾啲聲（爾啲聲叫讀音），學術上分 ｢嚴式標音｣同 ｢寛式標音｣兩大類，嚴式指標單音，寛式指標音素；至於唔係學術性嘅標音，就可以求其標到預期讀者會睇得明，又或者個音咁上下啱就得。用來標音嘅字母或者其他符號叫音標。呢樣工作查實一啲都唔易，例如有好多語言都冇對應嘅文字。

嚴式同寛式
嚴式標音係將實際嘅發音標出來，所以會標出好多發音嘅細節，而寛式標音係概念化咗嘅標音，好多爾啲細節都唔會標出來，但係咁並唔一定代表嚴式係 ｢精確｣ 或者寛式係 ｢求其｣:78，但係因為要寫低嗮啲細節，標嚴式會難好多。
喺好多時，標得太仔細其實冇意義，例如英文嘅 t 尾音可以 ｢讀埋尾音｣（released）或者 ｢好似入聲咁讀｣（unreleased），對聽得明嘅人，聽落冇分別，即係語義冇影響，即係話，其實只要標 ｢概念上係 t 音｣ 就得，另外，喺英文，一個音素實際上用邊個單音發音，好多時都係取決於個音喺個字嘅邊個位，變咗標實際嘅單音好多時係無謂:78–79，不過前提係要知道係邊隻語言，因為唔同語言嘅音素都唔同。
相反，有時係有需要標明個音實際上係點發音，例如唔同地方嘅人有唔同口音，佢哋嘅 t 音可能有分別，咁嘅情形，如果目的係解釋唔同地方嘅口音有乜分別，標音素就唔恰當，應該用嚴式標音，標實際嘅單音出來:79。
嚴式標音習慣上用方括弧括住，寛式標音就習慣上用一對斜線括住。例如同樣係 ts，[ts] 表示 ts 係嚴式，代表 ｢唔送氣清齒齦後塞擦音｣（unaspirated voiceless alveolar affricate），但係 /ts/ 表示 ts 係寛式，指某種語言入面概念上可以叫做 ts（即係某種意義上可以概念化做 ｢清齒齦後塞擦音｣）嘅所有同位音。

唔學術嘅標音
標音可以用唔學術嘅方法標，例如喺北美，講英文嘅人習慣用一種用類似英文字嘅串法來標近似音，音節同音節之間加連接號，重音就成個音節寫大楷，爾種標音方法喺主流媒體常見，英文維基百科叫佢做 ｢respell｣，但係其實係冇名嘅。
標記語言

標記語言（粵拼：biu1 gei3 jyu5 jin4；英文：markup language）係電腦語言嘅一種，重點特徵係用嚟記住網頁等嘅電腦文件嘅中繼資料。用日常用語講即係話攞住一份電腦文件，如果用標記語言嘜好晒文件每一件數據（文字同圖像等）嘅話，就可以教部電腦學識每一件數據要點樣處理或者要點樣顯示出嚟畀用家睇。
英文 mark up（近似粵拼：maak1 ap1）本來係編輯同校對術語，指喺稿件上面「嘜低哂」篇文應該點改，又或者排版應該點排等等，呢啲後加嘅符號或者字就係 markup 呢隻字詞指嘅嘢。電腦所講嘅 markup 其實就係呢種人手工序嘅模型。
喺廿一世紀初，多人用嘅標記語言有例如 HTML，佢除咗攞嚟寫網頁之外，亦係電子書嘅基礎；其他多人用嘅標記語言仲有 XML 同埋 TeX 等。

分類
維基百科都有功能，畀人以標記語言嘅方式嚟編輯維基頁。
睇埋：文書處理器
概念化啲噉講，喺廿一世紀初，標記語言主要有三大類。
展現型：指標記描述嘅嘢係同顯示、印刷或者其他展現方式有關，例如描述字體大細、靠左定靠右、播放速度等等；文書處理器喺文字上面加格式，可以話係一種標記，而存咗檔嘅文件可以話係用某種標記語言寫出嚟。
描述型：指標記唔直接描述實際嘅視覺展示方法，而係語義上嘅性質（除非展示方法係想要描述嘅嘢）語言嘜低對「件數據係啲乜」嘅描述。
程序型：其實唔係標記語言，望落似標記嘅嘢其實係程式、巨集等等，例如 LaTeX 其實係巨集，唔係標記語言。

HTML
HTML5（2008 年首次出）個撈稿
内文：HTML
睇埋：網頁瀏覽器
HTML（取自英文全名 HyperText Markup Language）首創於 1991 年，可以話係廿一世紀初最多人知嘅標記語言，專門用嚟記住啲網頁嘅。網頁瀏覽器就係用 HTML 嚟操作網頁嘅文字、影像同其他內容嘅。一個網頁嘅數據會用 HTML 嘜好，指定某段字嘅意思或者用途等等嘅資訊，又或者某程度上左右字或者圖嘅大細等等，噉部機就會識得將啲數據按設計者嘅意思顯示出嚟。舉個具體例子，一段用 HTML 碼記住嘅網頁會有一行行類似以下噉嘅碼：
<strong>粵語維基好正</strong>
當中 <strong> </strong> 係教部電腦：「<strong> 同 </strong> 呢兩嚿嘢夾住嘅內容，係要用主動嘅方法強調顯示[暫譯]（通常係指粗體字）。部電腦讀到以上呢行噉嘅碼，就會識顯示
粵語維基好正
噉嘅字樣。好似被動式強調[暫譯]（通常係指意大利體）等等嘅設定，都可以用同樣嘅方式想像。而除咗呢啲顯示性質嘅資訊之外，HTML 仲可以攞嚟嘜中繼資料（即係用嚟描述資料嘅資料），能夠話畀電腦知「呢件呢件資訊係啲乜」，好似以下噉：
<title>呢行字係呔圖</title>
上面段碼係話畀部機知：「<title> 同 </title> 呢兩嚿嘢夾住嗰段字，係個網頁嘅標題」；有咗呢樣資訊，部電腦就可以（唔使靠進階嘅 NLP 技術）識得分邊段字係個網頁嘅標題，能夠自動噉（例如）喺顯示搜尋器嘅搜尋結果嗰陣，顯示出每個搵到嘅網頁嘅標題。除此之外，HTML 亦容許用家寫低啲注釋同嘜低邊度開段（通常其實係指換行）等等。
以下係用 HTML 寫嘅哈佬世界型網頁：
<!DOCTYPE html>
<html>
  <head>
    <title>呢行字係呔圖</title>
  </head>
  <body>
    <div>
        <p>哈佬世界！</p>
    </div>
  </body>
</html>

<title> </title>嘜低邊段字係標題，標題會顯示喺「視窗最頂嗰行」等嘅地方。

<body> </body>嘜低邊段字係內容，即係一位用家入咗個網頁會睇到嘅嘢。

等等。

XML
一份用 XML 嘜好嘅文件
内文：XML
睇埋：語義網
XML（Extensible Markup Language）係另一隻好多人用嘅標記語言，會用人同電腦都識睇嘅方式嘜好文件。XML 同 HTML 有好多相似嘅地方，例如兩者都係用 <> 噉嘅符號括住啲標籤嘅。不過兩者亦有重要嘅差異：
同 HTML 比起嚟，XML 嘅終極目標唔係「點樣顯示啲數據出嚟睇」（或者用第啲方法 output 出去）；
XML 唔似得 HTML 噉傾向會事先定義好啲標籤；
XML 提供嘅係定義一套標記語言嘅框架；
例如係以下呢段 XML 碼噉：
<note>
    <to>阿香</to> <!-- 傳畀... -->
    <from>明仔</from> <!-- 傳嗰個係... -->
    <head>有嘢想提提你</head> <!-- 個標題係... -->
    <body>聽日下晝四點見面。</body> <!-- 段內文係... -->
</note>
上述段碼係純描述性質嘅，好似 <to>、<from> 同 <head> 等嘅標籤淨係負責嘜低「每段數據係乜」，唔會話教部電腦邊段字要粗體等顯示性質嘅資訊。如果用家想例如標題要用大隻嘅粗體字顯示，就要另外有個程式教部機「用 <head> 呢款標籤嘜咗嘅內容，要用大隻粗體字顯示」。
語言學家做研究時不時會用到 XML：語言學上嘅研究好多時都要用到語料；語料包括咗由研究緊嗰隻語言寫出嚟嘅文字，語料嘅文字往往會用 XML 落標籤，（簡化講）例如嘜好晒段字入面每隻字屬於邊種詞性，跟住語言學家就可以寫程式教電腦自動噉數吓每個段落入面動詞同名詞分別出現咗幾多次，再睇吓呢啲頻率會受咩因素影響...呀噉。
標話

標話係中國南部肇慶封開嘅一種語言，屬壯侗語系，係兩廣交界處啲土著講開嘅，同拉珈話（英文：Lakkia language）一齊組成種原始語言，被認為係最早跟其他壯侗語系語言分出來嘅。
濟寧曲阜機場

濟寧曲阜機場（粵音：zai3 ning4 kuk1 fau6 gei1 coeng4）係喺中國山東嘅一個機場，喺2008年嗰陣起好兼且開放畀人用嚟搭飛機。
濟州

濟州係大韓民國濟州特別自治道一市，亦係佢嘅首府，響濟州島北面。
濟公

濟公（1130年12月22號—1209年5月16號），原名李修緣，係南宋佛教高僧，以癲癲得得嘅形象出名。
濟南遙牆國際機場

濟南遙牆國際機場（粵拼：zai3 naam4 jiu4 coeng4 gwok3 zai3 gei1 coeng4）係中華人民共和國山東濟南歷城區嘅一個機場。
濟南

濟南（濟讀仔，粵拼：zai2 naam4；英文：Tsinan；普通話拼音：Jinan），中國一地，亦係一城，今歸中華人民共和國，係山東省嘅省城。
濟安·貝尼尼

濟安·貝尼尼係一個意大利雕塑家、藝術家、畫師、畫則師、設計師。
濕電

濕電（粵拼：sap¹ din⁶，英文：AC）又叫交流電，符號係～，係一種交變電壓嘅供電方式。
濕電即係電壓會隨時間變嘅電流，而家好多國家採用正弦式，頻率50Hz同110-220伏特電壓，電流方向隨時間變化，一週期內（0.02s）方向變化兩次。
滎陽

滎陽係中國河南鄭州一個縣級市，總面積955平方公里，人口60萬。
滑

滑，地面或物面，個摩擦力系數好低。啲嘢可以喺上面跣過去。人踩上滑面，就可能跣腳，甚至跌低。濕或者冰，係滑嘅原因。
路滑涉交通安全，會引致交通意外。
滑坡謬誤

滑坡謬誤（slippery slope）係一種邏輯謬論，即係將一啲嘢執住小小，然後無限引伸出唔啦更嘅嘢，以達到某一種結論。教育水平較低、邏輯思路唔清晰嘅人，成日會用佢造成質素低下嘅政治宗教偏見。

謬誤原理
滑坡謬誤結構多數係：「如果Ａ出現，就會有Ｂ，然後就會發生Ｃ，接著就係Ｄ，……，最後會變成Ｚ。」
謬誤要說明A同Z有因果關係。滑坡謬誤係類比論證最易造成嘅結果，謬誤以概然性當成必然，將每一個無唯一可能性嘅武斷有引伸性咁串聯一齊。
歷史上，文革時期嘅上綱上線亦係滑坡謬誤一個高潮時期。

例子
職場上滑坡謬誤：「員工偷懶，公司就損失，公司無錢賺就會炒人，被炒就會無錢而去打劫。打劫嗰陣遇到反抗，就要殺人。唔要做殺人犯就唔好偷懶」
其中一個反婚前性行為主義者嘅言論：「全部家破人亡都由男女做朋友開始。因為男女結識後，就係朋友甚至做情人，支持婚前性交會令女方懷孕，如果因一夜情就搞大肚，一係打種，一係生出嚟；因性關係男女被迫結合，就會無感情同唔識教仔，頭家好易散。當是但一方厭煩之後，會鬧交會家暴，會有命案。所以唔想殺人就唔好結婚前扑嘢。」
滋味旅程

《滋味旅程》（Chef）係一部2014年美國喜劇劇情電影，由莊法來奧做導演、監製、編劇。主演係莊法來奧、Sofía Vergara、John Leguizamo、施嘉莉祖安遜、Oliver Platt、波比簡拿威、德士甸荷夫曼、羅拔唐尼。
滑坡指數

滑坡指數（Landslide Potential Index）係一場大雨造成山泥傾瀉嘅機會指數。呢個指數分為一至十級，指數愈大，冧山泥風險愈高。
呢個指數係香港土木工程拓展署首創。2008年6月6號至8號喺香港嗰場大雨嘅滑坡指數係12.3。
滇紫草屬

滇紫草屬（學名：Onosma）係紫草目紫草科嘅一個屬。
河東均

河東均，係大韓民國嘅一個男藝人同埋歌手。
河正宇

河正宇，係大韓民國嘅一個男藝人同埋演員。
河江

河江（越南文：Hà Giang）係越南一省，省會河江市，人口大約65萬。
河東田義一郎

河東田義一郎，臺灣政治人物，曾經做過日治時期臺南市尹。
波哥大

安第斯山脈上邊嘅高原，就係波哥大稀樹草原，波哥大市就喺嗰度。喺呢幅地形圖，清楚睇到呢窟平地。呢窟平地係更新世湖泊洪堡湖（Lake Humboldt）嘅遺跡，個湖大概3萬年前先至消失。
波哥大（粵拼：bo1 go1 daai6，西班牙文：Bogotá, Distrito Capital，縮寫：Bogotá, D.C.，1991–2000年叫法Santa Fe de Bogotá）係哥倫比亞首都兼昆迪納馬卡省省會，2017年人口超過8百萬，係哥倫比亞重要交通樞紐，以及政治、經濟、文化中心。

氣候
波哥大嘅氣候屬南美洲安第斯山脈典型嘅高地氣候城市，年平均氣溫係14.4 °C。皆因佢非常接近赤道，喺12月同1月期間嚟自北美洲嘅冬季季候風亦因加勒比海同墨西哥灣暖流嘅海洋氣流活躍同支配下比較難南下，所以季節變化好唔明顯。年平均降雨量約1000毫米，其中4月同10月降雨量最多，平均135至137毫米，1月降雨量最少，平均50毫米。
波口位

波口位，學術上又叫道岔，係鐵路路軌嘅分叉，火車可以經波口由一條軌駛去另一條軌。
波叔出城

《波叔出城》（英文：Borat），全名《波叔出城：哈薩克鄉下佬去美國搵著數》（英文：Borat: Cultural Learnings of America for Make Benefit Glorious Nation of Kazakhstan），係2006年上映嘅英國美國合拍電影，由沙格畢朗高漢主演。電影用偽紀錄片方式拍，講哈薩克記者波叔去美國嘅經歷。
波圖籃球會

波圖籃球會（英文：FC Porto Basketball）係葡萄牙波圖嘅職業籃球球會，依家打緊葡萄牙職業籃球聯賽。
波坦察

波坦察（意大利文：Potenza）係意大利巴斯利卡塔首府，人口7萬。
維基同享有多媒體嘅嘢：Potenza
波口

波口，學術上又叫轉轍器，係引導火車由一條軌駛去另一條軌嘅機械，裝落波口位度。
波圖

波圖（Porto）係葡萄牙第二大城，人口24萬。
波圖 - Porto
爽浪無糖香口珠

（英文：Airwaves），廣東非珠三角地區又嗌勁浪無糖香口珠，簡稱爽浪或勁浪，係箭牌出嘅香口珠，有尤加利同薄荷醇嘅味，藍色包裝，而家喺歐洲同東亞都有得賣。
爾朱皇后

爾朱皇后 (元子攸)，北魏孝莊帝元子攸嘅皇后，係爾朱榮嘅女。喺孝莊帝畀爾朱家族殺咗後，佢做咗高歡妾室，稱爲「大爾朱氏」。
爾朱皇后 (元曄)，北魏長廣王（廢帝）元曄嘅皇后，係爾朱兆（爾朱榮嘅侄仔）嘅女，即係佢係大爾朱氏嘅堂姪女。喺孝武帝元修賜死元曄後，佢亦都做埋高歡妾室，稱爲「小爾朱氏」。
爾朱皇后 (元恭)，北魏節閔帝（前廢帝）元恭嘅皇后，係爾朱兆嘅女，係小爾朱氏嘅姊妹，亦係大爾朱氏嘅堂姪女。
爾米亞湖

爾米亞湖（波斯文：دریاچه ارومیه‎）係伊朗西北部一個湖，有5,200平方公里大。
爾雅

《爾雅》（粵拼：ji5 ngaa5），係中國周代嘅一本書，亦世界頭一本詞典，收錄好多詞語嘅解釋。佢係儒家十三經其中一本。
爾志郡

爾志郡係日本北海道檜山支廳嘅一個自治郡，轄下有1町。
乙部町
爾灣加州大學

爾灣加州大學（英文：University of California, Irvine，UCI）係喺美國加利福尼亞州爾灣嘅一間公立大學。
爾朱榮

爾朱榮（493年—530年11月1號），字天寶。係南北朝時代北魏嘅軍閥、權臣。佢參與鎮壓六鎮之亂後俾朝廷重用，之後因為胡太后暗殺咗魏孝明帝，528年5月佢起兵打進洛陽殺咗胡太后，扶持孝莊帝繼位。喺掌權後做太原王、大丞相同天柱大將軍，並發動河陰之變處決咗許多官。530年11月喺皇宮俾孝莊帝派兵暗殺咗。
灰甲

灰甲，英文學名係onychomycosis，正式嘅中文名叫甲癬，通常影響腳趾，但手指甲都會生。此外，香港腳一路蔓延都可能會引起灰甲。
灰甲分類同外部資源受灰甲影響嘅腳趾ICD-10B35.1ICD-9110.1Patient UK（英文：Patient UK）灰甲

灰甲嘅起因
灰甲成因係微生物感染，主要分 酵母菌感染、霉菌感染、同皮癬菌感染。

病徵
灰甲病徵有：趾甲變形、色變到灰褐色、暗黃色、趾甲變厚而難剪，但甲面變得好薄、好脆；有怪味，會痛。
灰甲

診斷
醫生喺正式開藥醫灰甲前，唔可以就咁睇表面徵狀嚟斷症，係要拎到趾甲或指甲樣本，然後將樣本做培養，同顯微鏡觀察至得。

醫
醫呢種病，一般會搽藥、食藥同打針。亦有另類療法，如激光治療。

搽藥
JUBLIA (全甲麗) 含Efinaconazole, 係唯一一隻美國fda批准可以醫灰甲既藥水。[5]
搽含有ciclopirox嘅藥水。
Trosyd (Pfizer) - Tioconazole 15g, Dermail Cream 1%

預防
預防主要靠減低感染機會，例如去泳池時着拖鞋，經常剪腳甲指甲，保持腳部乾爽，勤換襪，保持鞋襪透氣同埋避免拈患者用過嘅嘢。
灰白葶藶

灰白葶藶（學名：Draba incana）係十字花科葶藶屬下嘅一個種。
灰蝶科

灰蝶科（Lycaenidae）係一科蝴蝶，特徵係細隻、色水鮮艷；好多時翼上面有眼斑。
Aloeides angolensis
灰羽連盟

灰羽連盟係一套2002年日本嘅13集動畫片，以安倍吉俊嘅同人誌作品『オールドホームの灰羽達』（灰羽之鄉）系列為基礎做成動畫。
灰莉

灰莉（粵拼：fui1 lei6；學名：Fagraea ceilanica）係馬錢科灰莉屬嘅一種常綠喬木或攀援灌木，原產臺灣、海南同兩廣地區一帶。呢樖嘢重係個香花樹種。

形態
一般喺4-8月開花。

用途
灰莉可用作觀景植物，而花、根、葉亦可以作醫藥用途。
灰質

灰質（英文：grey matter）係指中央神經系統當中由神經細胞嘅細胞體同膠質細胞組成嘅部份。
秋山廣宣

秋山廣宣（日文：秋山広宣，英文：Hironobu Akiyama, Stephen Chan, Nycca Chan），又叫陳日華，係日本生意人、隱退rapper。
秋山廣宣喺香港九龍出世。佢阿爸陳中行係香港人。阿媽真智子係日本人，2010年嗰陣係日本創價學會「支部副婦人部長」。所以佢另外個名叫「日華」。
因為佢阿爸嘅工作關係，佢10歲嗰陣搬咗去日本，喺福島縣讀中學。喺創價高中畢業之後，1999年8月，佢去咗美國紐約讀大學。
2015年，佢創辦Inforich公司，做出租流動充電器嘅生意。
秋山拓也

秋山拓也（1994年8月26號—）係日本足球員，打後衞位置，效力甲府風林。
秋山依里

秋山依里，係日本嘅一個女藝人同埋配音員。
秋山好古

秋山好古（1859年2月9號—1930年11月4號，安政6年1月7號-昭和5年），細個叫「信三郎」，係大日本帝國陸軍軍人，最高軍銜係陸軍大將。喺日本海海戰度擔任聯合艦隊參謀嘅秋山真之係佢細佬。
秋山照子

秋山照子，係日本嘅一個女藝人同埋配音員。
秋山莉奈

秋山莉奈 ，係日本嘅一個女演員。

拍過嘅作品一覽
呢個表唔完整，歡迎加料。
轟轟戦隊ボウケンジャー 第43話（2006年） - イヴ
のぞき屋（2007年） - 高見沢レイカ
24のひとみ（2007年） - ひとみ先生
世にも奇妙な物語
ナサケの女〜国税局査察官〜 第6話（2010年） - 青山珠美
修羅雪姫（2011年） - 六江
新・おとり捜査官19
秋山裕紀

秋山裕紀（2000年12月9號—）係日本足球員，打中場位置，效力新潟天鵝。
秋山大地

秋山大地（1994年7月28號—）係日本足球員，司職中場，效力大阪櫻花。
秋山真之

秋山真之（あきやま さねゆき，1868年4月12號—1918年2月4號，慶應4年3月20號-大正7年2月4號），細個叫「淳五郎」（じゅんごろう），係日本海軍軍人，最高軍銜係海軍中將。阿哥係陸軍大將、「日本騎兵之父」秋山好古，老婆係秋山季子（稲生すゑと），一共生咗四個仔兩個女。日本女政治人大石尚子係佢嘅外孫女。

早期生涯
1868年4月12號（慶應4年3月20號），秋山真之喺伊予松山藩、松山城下嘅中徒町（而家嘅愛媛縣松山市）出世，係佢老竇秋山久敬嘅第五個仔。阿媽秋山貞係松山藩藩士山口家嘅女。
細個嘅秋山喺鄉下嘅私塾讀書，內容有漢學、和歌等等。後尾秋山真之嘅好朋友正岡子規去咗東京，佢受到好大刺激；而呢個時候秋山喺愛媛縣第一中學（而家嘅東松山高中）祗係讀到中五，但佢決定退學，並喺1883年（明治16年）帶住「將來要做到太政大臣呢個位」嘅雄心壯志起程去東京。到埔之後，秋山為咗考入東京大學，先喺私立書院共立學校（而家嘅開成高中）嗰度讀英文，後尾又考入咗東大嘅預科。
因為屋企窮，秋山真之喺東京讀預科嘅學費，係由佢阿哥好古出嘅。秋山本來一心諗住考入東京大學，但後來佢發覺，自己嘅志向同佢朋友正岡子規嘅好唔同；正岡子規打算做文人，志願係考到東京大學文學部。最後喺1886年（明治19年），秋山真之決定去讀海軍兵學校，並且成為第17期學員。
1890年（明治23年），秋山真之以同期第一名嘅成績由海軍兵學校畢業，正式成為一個海軍軍人，並且以少尉候補生嘅身份，分配到海防艦「比叡」號做實地演習。喺秋山實習嘅呢段時間，佢最受人注意嘅一件事，應該係有份參加將觸礁嘅鄂圖曼帝國軍艦「艾圖魯號」（土耳其文：Ertuğrul）嘅生還者送返去嘅行動。

盛年
1892年（明治25年），秋山升做海軍少尉。日清戰爭期間，秋山分配咗去偵察艦「筑紫」號，負責收集情報、救助傷兵之類嘅後勤事務。1896年（明治29年）年1月，秋山轉劃喺「横須賀」號嘅名下。喺甲午海戰期間，水雷嘅使用逐漸活躍起身，日本政府亦跟住設置咗海軍水雷術練習所（海軍水雷學校），秋山真之以學生身份喺度學習水雷嘅使用，畢業之後分配去横須賀水雷團第二水雷隊。後尾又升咗做海軍大尉，喺通訊艦「八重山」號服役。同年嘅11月，秋山以軍令部諜報科成員嘅身份去咗中國東北活動。
1898年（明治31年），日本海軍部打算揀一批人出國留學，秋山真之喺官費留學項目嗰度落選，但佢決定自己出錢去。到咗美國之後，秋山跟住著名軍事思想家馬漢學習，並且利用大學圖書館同海軍文庫嘅資料努力鑽研軍事理論。美西戰爭期間，秋山真之作為觀戰武官目睹咗聖地牙哥海戰嘅全過程：為咗封鎖古巴嘅聖地牙哥港，美國海軍採取所謂嘅「閉塞作戰」，之後秋山提交咗相關報告書「古巴·聖地牙哥之役」。
秋山真太郎

秋山真太郎，係日本嘅一個男藝人同埋演員。
王寶葆

王寶葆（Lukian Wang，1990年7月27號—），前名王寶寶，係香港模特兒，出名作品係2009年無綫電視節目《美女廚房》入面做美味天使「春卷」。

簡歷
王寶寶喺英國出世同成長，有華人、日本人同蒙古人血統，識得講粵語、英文、普通話、日文。王寶寶喺英國讀完書後到香港發展事業，咁啱畀錢國偉睇中，所以有機會喺電視節目登場。
王寶寶由2009年開始做咗無綫電視藝人李思捷個女友，但2013年甩拖。
王小鳳

王小鳳（1962年—），係香港演員。佢憑1985年電影《錯點鴛鴦》攞香港電影金像獎最佳女主角獎。佢亦幫過亞洲電視拍劇。
王寶萱

王寶萱，台灣時代力量政治人物。2023年10月15號，時代力量宣布佢會代表時代力量參與2024年立委選舉嘅不分區名單第二名。

關注議題
佢關注土地正義、都市規劃、轉型正義等議題。
王導

王導（276年—339年9月7號），字茂弘，琅邪臨沂（今山東省臨沂縣）人，係東晉初年權臣，歷仕晉元帝、晉明帝同晉成帝祖孫三代。
佢同堂兄王敦同埋佢嘅家族跟住晉元帝南渡，重積極聯結南方士族以支持晉室，又團結北方僑姓氏族，畀晉元帝得以响南方立足，並且响西晉亡後，建立東晉。後尾王敦發起叛亂，史稱王敦之亂，但王導仍然支持晉室，直到亂事平定，後身居高位，續獲晉明帝、晉成帝同埋朝中大臣倚重，死後諡號文獻，世人叫佢做王文獻。
王小虎

王小虎，攝於香港漫畫星光大道。
王小虎係香港最長壽漫畫《龍虎門》嘅主角，佢同佢亞哥王小龍、朋友石黑龍建立龍虎門武館，「弦揚國術，儆惡懲奸」。
《龍虎門》係漫畫家黃玉郎嘅成名作。
甘馬挽縣

甘馬挽縣（馬來話：Daerah Kemaman），係馬來西亞登嘉樓州一個縣，面積有2,535.60平方公里，2010年人口有166,434，縣府喺朱蓋。

人口
甘馬挽縣2010年總人口有171,383人，佔咗成個登嘉樓州總人口（1,035,977）約16.54%。
2010年甘馬挽縣族群比例
甜包

甜包係一類西式包，焗包嗰陣會落果仁粒或者生果粒，口味會比較甜。西人會當佢做早餐或者甜品食。
甚平

甚平，日本傳統衣着，和服一種，住家用，夏日着來透涼，唔係出街見人。除非夏日睇煙花，男着甚平，女着浴衣。甚平原本只造畀男人同細蚊仔着，後尾變到女人都有。
甚平初見於江戶時代尾，興起於大正年間。初時為一件頭，長袍及膝，右衽，一九六五年轉成兩件頭，上身短袍下身褲，成為今日流行款式。
甚平多數蔴布做，半袖，以便透氣。佢有啲似作務衣，另一種日本傳統衣着，不過作務衣本身為襌宗僧人出外勞動着。
甚平之名，眾說紛紜。一說，江戶時代甚兵衞所着，即甚兵衞羽織。按陣羽織為日本戰國時兵士衣着一種。
甘馬曹

荷西·安東尼奧·甘馬曹：西班牙足球教練兼前足球員。
曼努埃爾甘馬曹：墨西哥軍人兼政治人。
卡路士甘馬曹：多位。
環甘馬曹：多位。
馬克甘馬曹：加拿大男演員。
羅道弗甘馬曹：哥倫比亞單車手。
科迪勒拉山系

科迪勒拉山系，係世界上最長山脈，橫跨北美洲同南美洲西部，由阿拉斯加去到火地群島，長15,000公里，海拔最高點6,959米。
科阿韋拉州

科阿韋拉州係墨西哥嘅一個州，喺國土北部，首府薩爾蒂約。
科迪勒拉

科迪勒拉（英文：Cordillera）係菲律賓其中一個大區，喺呂宋島，下轄6個省，首府碧瑤。
科雷卡

科雷卡（意大利文：Coreca [ˈkoreka] (幫手·個快勞)）係意大利卡拉布利亞阿曼提亞鎮一個區，人口有700人。
科賈埃利省

科賈埃利省（土耳其文：Kocaeli ili）係土耳其嘅其中一個省，首府科賈埃利。
皿柱蘭屬

皿柱蘭屬（粵拼：ming5 cyu5 laan4 suk6；學名：Lecanorchis）係蘭科下嘅一個屬，屬下有20個品種。
一般分佈喺亞洲熱帶地區。
皺葉薄荷

皺葉薄荷（Mentha spicata var. crispata）係唇形科薄荷屬嘅一種植物，屬綠薄荷嘅變種。
皺摺

皺摺（英文：Rugae）係解剖學行話，指嘅係器官入面嘅皺皮結構，例如胃壁，用嚟擴大表面積，提高器官工作效率。
皺眉章

皺眉章係伊斯蘭教典籍《可蘭經》入面嘅第80章（蘇拉）。
皺紋膠紙

皺紋膠紙係種膠紙，表面材料係紙質，所以可以徒手撕開，上面亦可以用普通嘅筆寫嘢。典型嘅皺紋膠紙呈米白色，面頭有好多紋理，所以就叫做「皺紋膠紙」。
皺葉狒狒草

皺葉狒狒草（學名：Babiana crispa）係蝴蝶花科狒狒草屬嘅草本植物，1938年首次有人描述。
盂縣

盂縣係中國山西陽泉一個縣，總面積2442平方公里，人口29萬。
無軸突神經細胞

無軸突神經細胞（anaxonic neuron）係指分唔到佢邊條係樹突邊條係軸突嘅神經細胞。
無跡卡曼濾波器

無跡卡曼濾波器（英文：unscented Kalman filter，UKF）係一種卡曼濾波器，攞嚟解決種問題係擴展卡曼濾波器喺高度非線性系統模型下表現嘸佳噉嘅情況；呢種卡曼濾波器使到一種叫做無跡變換（UT）嘅確定性抽樣技巧，即喺平均值周圍揀一組最細嘅樣本點（喊做sigma點）。然之後，啲sigma點識透過非線性函數傳播（propagated），從中形成到個新估計值畀平均值同埋協方差。噉樣可以避免似喺EKF當中噉經由線性化個潛在嘅非線性模型嚟傳播啲協方差。係噉呢種濾波器嘅具體效能取決於點樣計UT啲轉換統計量同埋使到邊一組採樣到嘅sigma點。需要注意嘅係，啲新嘅UKF始終可以以一致（consistent）嘅方法整出。對於某啲系統，噉樣得到嘅UKF更加準確噉估計得到真實嘅平均值同協方差，個論斷可以透過蒙地卡羅抽樣或者啲後驗統計值個泰勒級數展開嚟驗證到。另外，種技術免走明式噉計算Jacobi矩陣嘅要求：對於啲複雜函數來講，一嘸係啲函數嘸微分得所以冇辦法計得出Jacobi矩陣、就係計算本身好難無論係使分析法（導數複雜）抑或係數值法（計算成本高）都好。

Sigma點
對於隨機向量，啲Sigma點係任何啲向量嘅集：
有：
一階權重滿足
對所有啲有：
二階權重滿足
對所有啲𠵿
UKF演算法入便一種揀啲sigma點同埋權重畀嘅簡單方式係：
其中係 個平均估計。枚向量係個第j棟，其中有。矩陣應使數值上高效又穩定嘅方法似Cholesky分解嚟計算。平均值嘅權重可以任意噉揀。
第個流行嘅參數化（對上述普適化）方式係：
同啲sigma點嘅擴散。同嘅分佈有關。
啱嘅值取決於手頭係咩樣嘅問題，而典型建議係揀，同埋。之不過，大啲嘅值畀（似）可能捕捉返個分佈嘅擴散同埋啲可能有嘅非線性會好啲。若果個真實分佈係高斯分佈，係噉揀係最啱嘅。

預測
同EKF一樣，UKF預測可以獨立於UKF更新，可以佮線性（或者EKF）更新一齊用或者反過嚟。攞有估計值、畀平均值同協方差嘅話，可以攞到粒sigma點，似上節所講。啲sigma點係透過轉換函數f （transition function）傳播嘅：
.
着傳播過嘅 sigma 點又着加權嚟產生啲預測嘅平均值同埋協方差。
其中同埋分別係一階同埋二階權重喺啲原始sigma點上。矩陣係轉換噪音嘅協方差。

更新
畀有預測估計同，計得出新一組粒sigma點有相應一階權重二階權重嘅。 啲sigma點通過轉變：
.
係噉轉變過嘅啲點嘅觀測平均值同埋協方差就噉計出：
其中係觀測噪音嘅協方差矩陣。另外仲要到交叉協方差（cross covariance ）矩陣：
其中係攞、整出嘅啲未轉變過嘅sigma點。
個卡曼增益即係：
更新後嘅估計值畀平均值同埋協方差即係：
無酵餅

無酵餅係一種簡單嘅包食品，初期出現喺古埃及同蘇美爾。無酵餅係猶太人紀念逾越節食嘅食品，之後由耶穌基督引進用喺基督宗教。

宗教意義
無酵餅裏面唔會加入酵母，呢個對猶太教同基督教嚟講具有特殊嘅宗教意義。根據《聖經·出埃及記》記載，當耶和華施展十災嘅最後一災嘅時候越過咗以色列人屋企嘅門，最後拯救佢哋離開埃及；由於當時以色列人急忙離開埃及，身邊所帶嘅乾糧麵餅都冇時間發酵，就喺第一個逾越節做咗無酵餅，於是後嚟無酵餅就成為紀念以色列人脫離埃及奴役嘅一種食品，亦會用喺猶太教宗教儀式。由於無酵餅記錄住以色列人嘅苦難同最終自由，古代以色列人以至現今嘅猶太人喺守逾越節期間只會食無酵嘅食品。
第一世紀，耶穌指無酵餅代表住自己所獻出嘅身體並喺最後晚餐嘅時候用嚟設立儀式，自此無酵餅就成為咗基督教嘅禮儀用品之一。
無花植物

無花植物即係被子植物（有花植物）以外嘅其他植物，全部都唔會開花。例子有蕨類、苔類、藻類、松柏類等等。
無角和牛

無角和牛（日文：無角和種）係種原產自日本嘅牛品種，亦係四個和牛品種其中一個，特徵係無牛角。
無軌電車

無軌電車（英文：trolley bus）係一種通常由架空接觸網供電、電動機驅動、唔依賴固定軌道行駛嘅道路公共交通工具。
無軌電車嘅車身同底盤同一般公共汽車好似，但係由於車呔唔過電，唔可以學似有軌電車恁通過軌道形成電流回路，所以要用兩條架空電纜同埋兩支集電桿形成電流回路。一般來講，受電桿離開電纜，部車就會失去動力，不過配有電池、超級電容器或者後備發電機嘅雙動源無軌電車，就可以喺受電桿離開電纜之後離線行駛一段距離。

歷史
西門子發明嘅無軌電車
1882年4月29號到6月13號，德國發明家恩斯特·維亞納·馮·西門子（Ernst Werner von Siemens）喺柏林市郊公開演示徂佢發明嘅全球第一部無軌電車。之後，有關無軌電車嘅研究喺歐洲同美國都有進行。1901年7月10號，全球第一個無軌電車載客系統喺德國投入運營。雖然爾個系統喺1904年停運徂，但係爾個系統使用嘅雙電纜雙受電桿模式，奠定徂現代無軌電車動力系統嘅基礎。
現代投資組合理論

現代投資組合理論（modern portfolio theory，MPT）係一個用嚟分析投資組合、喺特定風險下計出最大預計回報嘅數學框架，特徵係會使用一個資產嘅價格嘅變異數估計風險。提出 MPT 嗰個經濟學家後嚟仲贏咗諾貝爾經濟學獎。
現代勝達

現代勝達（韓文：현대 싼타페，英文：Hyundai Santa Fe）係一款由韓國嘅現代汽車公司喺2000年出產嘅一種中型嘅跨界休旅車。 呢種車型係從現代梭拿他嘅平台基礎上嚟整嘅。而呢個名係由美國新墨西哥州入面嘅其中一個城市——聖達菲而得到噉嘅名。

出現
呢種車型嘅第一代產品係喺2001年出版咗第一個SUV品種嘅車之後介紹出嚟嘅。而呢種咁嘅車係同福特愛斯基同埋龐迪克阿斯達克呢兩種車都係同一時間發佈嘅。呢種車喺20世紀90年代尾，現代公司重組之後迎嚟咗佢嘅里程碑。係因為呢間公司即使唔願意接受新聞記者畀嘅好難理解嘅訴訟消息，話SUV係一種美國佬嘅品牌。不過以前嘅SUV風光過一時嗰陣，現代公司就向SUV提出咗要求而搞出個大頭佛出嚟。不過現代勝達呢個牌嘅車出得比較快，係因為現代嘅最好賣家喺美國嗰邊，貢獻咗現代公司生產汽車嘅最大成功。

落架
喺2007年，現代勝達就好快落咗架，係因為佢嘅後續產品——畀佢重尐又簡單嘅車——現代途勝，同埋畀佢重大部又豪華嘅車——現代維拉古斯（後嚟頂住現代TERRACAN檔呢種車嘅）嚟搞掂咗。

第二代產品
呢種車型嘅第一代產品係喺2008年，美國嘅《顧客報告》呢份嘢嘅頭條入面，公佈咗2008年嘅前10汽車發售嘅嘢。

第三代產品
喺2012年，呢種車型出現咗第三代產品，不過呢種產品就出現咗2個唔同嘅版本。其中一個係一般版嘅，另外一個係擴展版嘅。而有5個座位嘅運動型版本係喺2012年9月發佈嘅。而有附加型嘅模型同現代維拉古斯嘅品種唔同嘅係，冇咗個長車轆模型，而呢個版本係喺2012年11月發佈嘅

第一代產品（2004——依家）
呢部產品係2004年以原裝進口嘅方式入咗去中國內地入面賣嘅，由于嗰陣時嘅車名係從英文名直接翻譯過去嘅，喺中國內地成日啀聖達菲（簡化字：圣达菲）。而呢部車凈係得一款可以裝載2.7L V6發動機嘅車型，而呢款發動機嘅最大輸出功率係180W，其中最大扭矩係250Nm。而外觀同埋配置方面，同海外版都係冇咩變化咁。不過呢部車入咗國內先至唔夠一年咋，就搞到好多中國人嚟買呢種噉嘅車。成個2004年嚟講就賣咗將近40000部咁多。而到咗2005年，大陸有唔少嘅廠商都想搞到生產權。就喺攞住同埋韓國現代嘅良好合作關係，而就喺山東嘅榮和華泰汽車集團喺2005年同現代公司達成協議，攞咗Santa Fe嘅生產線就開始進行國產。嗰陣時嘅上市價格係179800——191800蚊人民幣。不過生產出嚟嘅車喺外觀方面嚟睇同原裝都係一模一樣。到咗2008年，華泰聖達菲喺原嚟嘅現代車牌上換咗華泰嘅U形車標，而呢個「U」字喺普通話同埋山東話入面，同個「優」字係諧音字（一個係讀/ju: /，另一個係讀/yōu/）嘅，代表嘅係優質嘅產品同埋服務嘅意思，佢重有英文入面講嘅「3U」：User、Up同埋Universal嘅意思。

第二代產品（2003——2012）
喺2003年1月1號，北京嗰邊宣佈話引入呢種噉嘅車。而呢年咁啱得咁橋又第一批華泰勝達都係上市嘅，而搞成咗市面上進口嘅新一代Santa Fe同埋華泰勝達同時銷售嘅奇怪又特別嘅場面。而呢種車為咗唔好同華泰勝達呢兩個搞亂，而喺呢代車改名叫「新勝達」。而最早上市嘅係2.7L豪華型嘅7座版本。而呢種車就攞住比較高嘅性價比同埋比較大嘅車身空間而喺中國大陸入面都比較受歡迎下。到咗2011年，嘅全年銷售量就突破咗50000曱咁多，佢重喺中國内地嘅中型SUV市場入面，攞咗好巴閉嘅銷售量成績出嚟。

第三代產品（2012——依家）
喺2012年，北京現代公司又進口咗Santa Fe呢種噉嘅車，不過呢隻名重係用返「新勝達」呢個名，而唔係前排話嘅「ix45」呢個。呢種車喺2012年年底上咗市。而外觀入面同鬼佬版本唔同嘅係，國產嘅新勝達嘅前進氣格柵係變咗嘅，而細節都有改動過。呢種車喺2012年12月24號出咗嚟啦。
現代教育研究社

現代教育研究社係香港好耐歷史嘅教科書出版社，1957年創立，出版嘅教科書高達五十科五百幾種，具備幼兒班、幼稚園、小學、中學以至大學預科等等教材配套。
現代史

現代史係世界史嘅其中一個時代，排喺近代史後面，當代史前面（有時亦會將當代史計入現代史）。喺歐洲史入面，一般係指1799年法國大革命完結去到1945年第二次世界大戰完結之間嘅時期。喺中國史入面，一般係指1840年第一次鴉片戰爭爆發之前到1949年中華人民共和國立國之間嘅時期。
現代汽車

現代汽車（韓文：현대자동차）係南韓一間車公司，喺1967年開張，總部喺首爾。
漢普頓宮

漢普頓宮（Hampton Court Palace）係英國倫敦舊時一個皇宮，喺泰晤士河畔列治文區，1515年由英王亨利八世叫人起嘅。
漢書

《漢書》（粵拼：hon3 syu1），係中國古代嘅歷史著作。由東漢班固所著，係中國第一部紀傳體斷代史。

志
律曆志 - 鄧平嘅太初曆・劉歆嘅三統曆
禮樂志
刑法志
食貨志
郊祀志
天文志
五行志
地理志
溝洫志
藝文志 - 根據劉向嘅《別録》、劉歆嘅《七略》寫成。
漢斯貝特

漢斯貝特（Hans Bethe，1906年7月2號—2005年3月6號）係德國出世嘅猶太裔美國物理學家，憑住恆星核合成嘅研究，攞到1967年諾貝爾物理學獎。
漢晉春秋

《漢晉春秋》，喺東晉史學家習鑿齒寫嘅史書，《新唐書》記載全書共54卷，但喺《隋書》就記載全書淨喺得47卷。

內容
《漢晉春秋》記載咗從東漢初年到西晉末年總共281年嘅歷史。入面有關三國嘅內容同《三國志》唔同，《三國志》尊曹魏為正統，而《漢晉春秋》就尊蜀漢為正統。《漢晉春秋》雖然有貶低曹魏、抬高蜀漢嘅可能性。但喺由於作者習鑿齒喺書入面寫咗好多三國志作者陳壽冇寫嘅嘢，例如諸葛亮喺祁山做低咗司馬懿、魏帝曹髦兵變被殺嘅全過程等。所以《漢晉春秋》彌補咗《三國志》作者陳壽可能因為司馬家族嘅壓力而唔敢記載嘅內容，因此具有好高嘅歷史價值。唐朝嘅史學家劉知幾就曾經高度評價《漢晉春秋》：「曹、馬構紛之際，或列營渭曲，見屈武侯，或發仗雲台，取傷成濟。陳壽、王隱咸杜口而無言，陸機、虞預各棲毫而靡述。至習鑿齒乃申以死葛走達之說，抽戈犯蹕之言，歷代厚誣，一朝始雪。」。《漢晉春秋》嘅完整版喺宋朝就已經冇點出現過，宜家淨係可以喺裴松之注解嘅《三國志》入面搵到部分佚文。
漢斯·艾森克

漢斯·艾森克（Hans Eysenck，1916年3月4號—1997年9月4號）係一位心理學家，做咗好多有關智能同性格嘅研究。
燃燒

燃燒（粵拼：jin4 siu1）係一樣嘢（燃料）同氧化劑（通常係大氣嘅氧）夠熱嘅情況下快速氧化，產生光同熱嘅化學反應，會出現有火焰同煙嘅火。

完全燃燒
甲烷嘅燃燒
完全燃燒係指喺有燃料同充足嘅助燃物底行完全進行燃燒反應。當碳氫化合物喺氧氣度燃燒嗰陣，一般會出二氧化碳同水。化學元素喺燃燒嗰陣多數會出氧化物，例如碳會變成二氧化碳、硫會變成二氧化硫，鐵會變成氧化鐵噉。若果助燃物係氧氣，氮一般畀人當做唔會燃燒，但若果助燃物係空氣嘅話，就會形成少量嘅氮氧化物（NOx）。
燃燒之後嘅產物嘅氧化數唔一定係最高，而且形成嘅氧化數同溫度有啦掕。譬如攞硫喺空氣度燒，唔容易形成三氧化硫。喺溫度過咗2,800 °F（1,540 °C）嗰陣，就會開始產生NOx，再高溫啲NOx就多啲。NOx嘅量亦會隨住氧過量嘅比例而唔同。

唔完全燃燒
若果氧氣唔夠（即係唔完全燃燒），就會出一氧化碳，而人一旦吸入過多嘅一氧化碳就會喺一到兩個鐘頭入面暈低。噉係因為一氧化碳喺血度會同血紅蛋白（負責輸送氧氣畀唔同生物組織）反應，因而減慢氧氣輸送嘅速度，令個腦同第啲細胞缺氧，做唔到有氧呼吸。
燃燒彈

燃燒彈（Incendiary device）係種武器，可以掟出去，會令目標著火。燃燒彈有好多種，每種用嘅物理機制都唔同。
燈

燈係指發光來照嘢嘅架生，可以用來幫助照亮黑嘅地方，又或者可以用於裝飾、照X光之類嘅用途。家下用啲燈通常都係電燈，用電來到發光。古代嘅中國靠燒燈油之類嘅燃料，用一條布線捲成嘅燈芯去吸取燈油嘅原理，再用火點着條燈芯嚟照明，稱為油燈。

燈嘅種類
燈有好多種，但唔係話叫做燈嘅都係用嚟照明，有啲所謂「燈」其實係有第二啲用途；
好似喺中國古時有一種叫孔明燈，係利用熱氣上升嘅原理，喺紙罩入面點火，咁支燈就會慢慢升高（即係熱氣球嘅原理）；但係孔明燈主要係用嚟慶祝同埋打訊號用，好少用嚟照明。
又有一種叫本生燈（Bunsen Burner），一邊有條燃氣管接駁，另一邊向上嘅噴咀就將燃氣變成火頭，係用嚟做實驗時嘅燃燒工具；好明顯佢亦都唔係用嚟照明嘅燈。
至於神話傳說嗰啲一捽就會有巨人走出神燈嘅虛構嘢，或者形容一個人係「燈神」。

燈嘅小知識
世界上第一盞照明嘅氣燈係由英國人馬特克喺1792年發明。
1808年，英國科學家大衛發明咗孤光燈；佢嘅原理係用兩支中間有少少距離嘅炭枝，通電之後炭枝中嘅空間就會因為有電流感應而發出黃色燈光。期後重發現咗用白金通電可以發出白色光嘅原理。
1845年，美國人史達喺真空嘅玻璃樽入面成功令白金燃燒發光，但係因為成本太貴而冇廣泛採用。
1878年，美國人史旺用紙造出燃燒嘅細絲放入真空玻璃樽入面發光，但係唔持久。
1879年，美國發明家愛迪生利用經過炭處理嘅綿線放喺真空嘅玻璃樽入面通電燃燒，成功做出可以維持四十個鐘頭以上嘅電燈膽，之後再用經過炭粒加工嘅竹造燈絲，成功令到燈膽可以維持一千二百個鐘以上；自此電燈就被廣泛採用。
今日嘅電燈膽燈絲係用鎢嚟造，而原本真空嘅膽入面就加咗氬氣，令到盞燈膽更加持久耐用。
燈光控制系統

燈光控制系統（Lighting control system）係套識得控制燈嘅開閂同調光調暗嘅智能系統，可以根據時間、感應週圍環境情況或者預先定好嘅指令去控制，達到慳電嘅效果。
燈塔

燈塔係指引行船方向嘅建築物，起喺海邊，形狀似塔，頂頭有燈（古時用火）。
燈塔之行

燈塔之行（英文：To the Lighthouse）係伍爾芙喺1927年5月5號寫成嘅一部長篇小說，講一個人響屋兩日裏頭嘅生活同別其他人物10年內嘅事、甚至同死嘅對比。
燃素說

燃素說（英文：Phlogiston theory），係一個已經被推翻嘅化學理論，起源於17世紀。呢個理論話任何物質燃燒嘅時候都會釋放出一種叫燃素（Phlogiston）嘅成分。
燃點香港全民覺醒遊行

燃點香港全民覺醒遊行，又叫八二四觀塘區遊行，係2019年8月24號由香港民間人士發起嘅一次反逃犯條例修訂公眾遊行，同時表達對觀塘區內智能燈柱涉嫌侵犯私隱嘅關注。遊行由觀塘駿業街遊樂場行去九龍灣零碳天地。呢次遊行主辦單位宣稱有4千人參加。
遊行之前，港鐵頭一次用遊行做理由預先暫停觀塘綫彩虹站同調景嶺站之間嘅服務。另外，遊行期間，激進示威者破壞智能燈柱，又同警方發生衝突。
禹州

禹州係中國河南許昌一個縣級市，總面積1472平方公里，人口128萬。
禹貢

《禹貢》係《尚書》一篇，係中國地理方物，兼均稅作品。成篇係假托上古三代時，夏國君主禹作寫，但一般研究指係周戰國時代所品。
《禹貢》將中土發成九州，即係冀州、兗州、青州、徐州、揚州、荊州、豫州、梁州同埋雍州。
本書到大清末年都重有影響力，視為山川治國之方。
禹元才

禹元才，係大韓民國嘅一個男藝人同埋歌手。
禹成賢

禹成賢，係大韓民國嘅一個男藝人同埋歌手。
禹王臺區

禹王臺區係中國河南開封一個市轄區，總面積57平方公里，人口15萬。
禹城

禹城係中國山東德州一個縣級市，總面積990平方公里，人口50萬。
禹會區

禹會區係中國安徽蚌埠一個市轄區，總面積220平方公里，人口28萬。
禹棹煥

禹棹煥（1992年7月12號—）係大韓民國嘅一個男藝人同埋演員。
禹氏

禹係唐人姓氏，喺《百家姓》裏頭排第107位。
呢篇禹氏係同姓氏有關嘅楔位文章，重未寫完嘅。麻煩你幫手充實佢。
白腊營地

白腊營地，香港營地之一，專畀露營，喺糧船灣洲白腊，西貢萬宜路側，麥理浩徑過，對住萬宜水庫，英文叫Pak Lap Campsite。屬西貢東郊野公園，行政上歸西貢區。營地屬小型，有營位少過二十。水源取自溪澗，季節性水源。歸漁農自然護理署管。
營依一帶，麥理浩徑第一段即西貢萬宜路，一般車要有許可證先入得。
營飲食用得燒烤爐、檯櫈。有廁所，不過流動廁所。
白腹單棘躄魚

白腹單棘躄魚（學名：Chaunax gomoni）係單棘躄魚科單棘躄魚屬嘅其中一個種。
白臀長尾猴

白腎長尾猴（Cercopithecus neglectus），又名赤額長尾猴，係20種舊大陸猴嘅其中一種，係由法國探險家Pierre Savorgnan de Brazza發現嘅。佢重有另一個名叫沼澤猴，因為佢主要分布喺非洲中部嘅濕地。因為白臀長尾猴有極好嘅爬樹能力，就算佢唔算係最敏捷嘅品種，都好難捉到佢。

特徵
白臀長尾猴個頭
白臀長尾猴有著灰色帶斑點嘅皮毛，頭頂黑色，前額有一條帶有白邊嘅橙色帶上同下巴都有藍白色嘅毛。一條好窄嘅白色條帶穿過大腿尾巴同四肢嘅毛皮較深。因為下巴下面有一撮白毛，好似一副傳統嘅老學咁樣，因而又被形象化稱為博士猴。雄性比較大隻。

分布地
白臀長尾猴主要分布喺非洲中部（剛果共和國、中非共和國，肯雅嘅Cherangani Hill、安哥拉、喀麥隆、剛果民主共和國、赤道畿內亞、埃塞俄比亞、加蓬）嘅濕地、竹林以至乾燥嘅山林裏面，蘇丹同烏干達。

習性
白臀長尾猴一般可活到22歲，係一種以小組群居嘅陸棲馬騮[未記出處或冇根據]。每組嘅亞頭都係最強壯嘅雄性，主要係負責保護組內嘅成員[未記出處或冇根據]。佢哋會用口水同體味劃地盤，又會通過深沉嘅叫聲進行通訊。佢亦都係猴科之中唯一採用單配制嘅品種。白臀長尾猴係雌雄異形嘅，公有7公斤重，而乸只有4.5公斤重。BB約重260克。
呢種馬騮食種子、果實、樹葉、嫩芽為生，偶爾會捉昆蟲、鳥蛋嚟食，用一隻手攞食物。
白臀長尾猴嘅天敵有豹、人類同黑猩猩呢類靈長目。不過佢哋好醒目，知道有危險會即刻四圍搵地方避（佢嘅學名Cercopithecus neglectus有可避開捕食者嘅意思)，所以好少機會俾人捉到[未記出處或冇根據]。

養殖動向
日本大阪動物園與上海動物園第十五次動物交流活動2007年1月16號響上海動物園舉行，大阪方面送咗一對珍稀嘅白臀長尾猴畀佢哋。
個別嘅動物園會將唔同類型，但生態環境相同嘅動物混養埋一齊，令遊客更進一步了解共棲動物同棲息地之間嘅關聯性。就以白臀長尾猴為例，澳洲墨爾本動物園就將佢同大猩猩一齊混養，而紐約嘅布朗克斯動物園，白臀長尾猴同紅河豬，山魈一齊混養喺「剛果展館」裏面。。
香港動植物公園透過國際物種登錄員嘅安排，響2010年引入一隻白臀長尾猴，響教育及展覽中心對面。
白舉綱

白舉綱（粵拼：baak6 geoi2 gong1；簡化字：白举纲，英文：Pax Congo，1993年11月2號—）係中國大陸男歌手，喺四川江油一個普通工人家庭出世。喺四川師範大學畢業，係天娛傳媒旗下藝人。2013年，攞《2013快樂男聲》全國總決賽季軍。

經歷
2013年，喺江油市第一中學畢業，考入四川師範大學音樂表演專業本科班。同年夏天，參加湖南衛視《快樂男聲》憑住一首原創歌曲《乘著破船回家》成為首位晉級成都唱區十強、最終攞到《2013快樂男聲》全國總決賽季軍，簽約天娛傳媒。同年10月2號，出首隻個人原創單曲《乘著破船回家》，收錄喺2013快男合輯《追夢敢不敢》。喺年尾，攞到音樂風雲榜最具潛力新人獎，同年12月代表湖南衛視參加中國中央電視台嘅《直通春晚》。
2014年1月15號，攞到「微博年度星光」獎。同年4月22號，出首張個人寫真畫冊《少年白PAX'S ATTITUDE》，喺北京、無錫、廈門、成都搞簽售。5月22號，攞到「90後人氣歌手獎」。10月21號，出咗幫《成人記2》譜寫嘅主題曲《再見，原點》。
2015年，出首張個人全創作專輯《少年白》。2015年7月25號，喺北京工人體育館搞咗首場個人演唱會《白熱化》。2016年出第二張專輯《野草》，並在同年參加深圳衛視《閃亮的爸爸第二季》。2018年夏季，參加真人騷節目《中餐廳》第二季。2020年2月，加盟湖南衛視《歌手·當打之年》，喺第二輪排位賽憑住《安排好的人生》奇襲蕭敬騰失敗攞唔到正式補位資格。
白腹海鵰

白腹海鵰係一種大型海鵰。中文名嘅由來係因為成年海鵰個頭、頸同個肚都係白色。種名係嚟自希臘文LEUCOS（白色咁解）同埋GASTER（腹），意思係「白腹」。

特徵
成鳥飛行時，黑白兩色非常易認。未成年鳥毛色偏淡褐色。

分佈地
白腹海鵰係中國南部分佈最廣泛嘅海鵰。主要分佈由印度一延由至澳洲，當中包括中國、香港、新畿內亞。

食啲乜
主要食水生動物例如魚，海龜仔同海蛇。但亦有人話會捉雀仔、鳥蛋、甲殼類、爬蟲類、蝙蝠、獸類同鯨豚類，亦會食死屍同掠其他雀嘅獵物。

繁殖
主要響樹頂或懸崖邊築巢生蛋。係終生配偶制。
白腰文鳥

白腰文鳥，學名 Lonchura striata，又叫尖尾文鳥，屬於雀形目，成群喺海岸濕地出現、平地到低海拔嘅草叢都搵到，喺中國南部同埋南亞、東南亞嘅熱帶地區生活。

特徵
白腰文鳥身體大約11公分長，身上顏色大致都係啡色，腰係白色。嘴喙成三角錐狀，又厚又尖，上嘴喙黑色，下嘴喙灰色。腰部有條白色寬橫紋，尾部又長又尖，叫聲係「㘉--㘉--」咁。

棲息地
通常喺草叢，稻田裏面活動，喺榕樹、相思樹呢尐樹上面築巢，用草葉織成波狀嘅巢。

繁殖
繁殖期喺每年嘅四月至七月。
白膠漿

白膠漿，主要成分聚醋酸乙烯酯（PVA），係種漿糊，色水白淨，黏力比普通膠水勁，通常用嚟黐木頭用。亦都係釘裝用嘅兩種常用膠水之一。
白目

白目 係台灣網絡用語，係話一個人好白癡，好不知所謂嘅樣，講極佢都唔覺。「白目」直接嘅解釋就係「只有眼白，冇瞳孔嘅眼睛」。
白矮星

白矮星係種緻密星，由簡併態物質組成，密度好高，當質量同太陽差唔多，體積就同地球差唔多。
白眉神

白眉神亦叫白眼神、祅神，個樣似關公，「白眉赤眼，騎馬持刀」，係妓女拜嘅保護神，妓院有供奉。
白皮書

白皮書（粵音：baak6 pei4 syu1；英文：White Paper）係指有權威性嘅報告書或者指導性質嘅文本作品，用嚟闡述、解決或者決策。
白石

遠望白石，前景為係落禾沙。
白石係香港沙田區一海角，位於馬鞍山烏溪沙落禾沙以北，樟木頭以西，對開海面係吐露港。
環式激光陀螺

環式激光陀螺（縮寫RLG）係一個環式激光儀，喺同一光路裏面反方向咁傳播同一個光源輸出嘅激光，再通過薩格納克效應嚟檢測外界環形嘅旋轉角速度。而家呢項技術廣泛應用喺軍機、民航飛機、船隻、空間飛行等慣性嘅導航系統入面。
環海街

環海街（英文：Wan Hoi Street），係香港九龍紅磡嘅一條馬路，由戴亞街開始，去到德安街同德豐街路口。
環狀星雲

環狀星雲（Messier 57）係喺天琴座嘅一嚿行星狀星雲，喺1779年畀查理斯·梅西亞收錄喺佢嘅天體目錄入面。